Ορελιέν Τσουαμενί

Ο **Ορελιέν Ντζανί Τσουαμενί** (γαλλικά: Aurélien Djani Tchouaméni) (γενν. 27 Ιανουαρίου 2000) είναι Γάλλος επαγγελματίας ποδοσφαιριστής, ο οποίος αγωνίζεται ως αμυντικός μέσος ή κεντρικός αμυντικός για τη Ρεάλ Μαδρίτης. Είναι διεθνής με την Εθνική Ομάδα της Γαλλίας (ΕΟΓ).  

## Πρώιμη ζωή
Ο Τσουαμενί γεννήθηκε στη Ρουέν, αλλά μεγάλωσε στο Μπορντώ. Είναι καμερουνέζικης καταγωγής.

## Σταδιοδρομία σε συλλόγους

### Μπορντώ
Ο Τσουαμενί έκανε το ντεμπούτο με τη Μπορντώ σε μια εκτός έδρας νίκη με 1–0 για το ΟΥΕΦΑ Γιουρόπα Λιγκ 2018–19 εναντίον της λετονικής ΦΚ Βέντσπιλς, στον δεύτερο προκριματικό γύρο στις 26 Ιουλίου 2018, ξεκινώντας τον αγώνα και παίζοντας 89 λεπτά. Σκόραρε το πρώτο του γκολ στην καριέρα του στις 9 Αυγούστου, σημειώνοντας το τελικό γκολ στην εκτός έδρας νίκη της Μπορντώ με 3-1 επί της ΦΚ Μαριούπολ για το Γιουρόπα Λιγκ.

### Μονακό
Στις 29 Ιανουαρίου 2020, ο Τσουαμενί υπέγραψε συμβόλαιο τεσσεράμισι ετών με την ΑΣ Μονακό. Μετά από περίπου ένα χρόνο που έπαιξε για την ομάδα, σημείωσε τελικά το πρώτο του γκολ στο πρωτάθλημα, το δεύτερο γκολ σε μια νίκη με 3-1 εναντίον της Μαρσέιγ στις 23 Ιανουαρίου 2021. Στις 14 Μαΐου 2022, έδωσε μια ασίστ στον αρχηγό Ουισάμ Μπεν Γιεντέρ και, έτσι, συμμετείχε στην 9η συνεχόμενη νίκη για την ομάδα του.

### Ρεάλ Μαδρίτης
Στις 11 Ιουνίου 2022, ανακοινώθηκε ότι ο Τσουαμενί θα μεταγραφεί στη Ρεάλ Μαδρίτης την 1η Ιουλίου 2022, υπογράφοντας εξαετές συμβόλαιο με τον σύλλογο. Το ποσό της μεταγραφής αναφέρθηκε ότι ήταν 80 εκατ. ευρώ, το οποίο μπορεί να ανέλθει στα 100 εκατ. ευρώ λόγω πρόσθετων μπόνους.

Έκανε το επίσημο ντεμπούτο του με την φανέλα της Ρεάλ Μαδρίτης στον τελικό του ΟΥΕΦΑ Σούπερ Καπ κόντρα στην Άιντραχτ Φρανκφούρτης.  Η ομάδα του κέρδισε 2-0. Στις 30 Σεπτεμβρίου 2023, ο Τσουαμενί πέτυχε το πρώτο του γκολ με την Ρεάλ, με κεφαλιά, στην εκτός έδρας νίκη 3-0 επί της Χιρόνα. 

## Εθνική ομάδα
Ο Τσουαμενί υπήρξε διεθνής με τις «μικρές» εθνικές Γαλλίας Κ16, Κ17, Κ18, Κ19, Κ20 και Κ21.

Στις 26 Αυγούστου 2021, ο Τσουαμενί έλαβε την πρώτη του κλήση στην Εθνική Γαλλίας ανδρών. Την 1η Σεπτεμβρίου, έκανε το ντεμπούτο του σε έναν προκριματικό αγώνα για το Παγκόσμιο Κύπελλο του 2022 εναντίον της Βοσνίας και Ερζεγοβίνης, αντικαθιστώντας τον Τομά Λεμάρ στο 46ο λεπτό. Στις 25 Μαρτίου 2022, ο Τσουαμενί σημείωσε το πρώτο του γκολ για την εθνική ομάδα σε ένα φιλικό αγώνα ενάντια στην Ακτή Ελεφαντοστού. Τον Νοέμβριο του 2022, ονομάστηκε στην τελική αποστολή για το Παγκόσμιο Κύπελλο του 2022. Στις 11 Δεκεμβρίου, σκόραρε το πρώτο του γκολ στο Παγκόσμιο Κύπελλο, σε μια νίκη 2-1 επί της Αγγλίας στους προημιτελικούς.

Στις 18 Δεκεμβρίου 2022, ο Τσουαμενί ξεκίνησε βασικός στον τελικό του Παγκοσμίου Κυπέλλου. Ήταν ένας από τους διεθνείς της Γαλλίας που αστόχησε στην διαδικασία των πέναλτι και έχρησε νικήτρια του τουρνουά την Αργεντινή. 

## Στατιστικά σταδιοδρομίας

### Ομάδα

### Διεθνή

## Διακρίσεις
**Ρεάλ Μαδρίτης**

* Πριμέρα Ντιβισιόν: 2023-24
* Κύπελλο Ισπανίας: 2022-23
* Σούπερ Καπ Ισπανίας: 2024
* ΟΥΕΦΑ Τσάμπιονς Λιγκ: 2023-24
* ΟΥΕΦΑ Σούπερ Καπ: 2022, 2024
* Παγκόσμιο Κύπελλο Συλλόγων: 2022 
* Διηπειρωτικό Κύπελλο ΦΙΦΑ: 2024 

**Γαλλία**

* Πρωτάθλημα Εθνών ΟΥΕΦΑ: 2020–21
* Παγκόσμιο Κύπελλο Ποδοσφαίρου φιναλίστ: 2022

**Ατομικές**

* Νεαρός Παίκτης της Χρονιάς της Λιγκ 1: 2020–21
* Ομάδα της Χρονιάς της Λιγκ 1: 2020–21, 2021–22

## Παραπομπές


## Εξωτερικοί σύνδεσμοι

* Προφίλ στον ιστότοπο της Ρεάλ Μαδρίτης
* Προφίλ στο Transfermarkt.com 

Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Γάλλοι καμερουνέζικης καταγωγής
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Παίκτες νικητές Πρωταθλήματος Εθνών ΟΥΕΦΑ
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Ευρωπαϊκού Πρωταθλήματος 2024